साइबरसेक्स तस्करी

साइबरसेक्स तस्करी, प्रत्यक्ष प्रशारित यौन जुगुप्सा, pp. 1–4. वेबक्याम सेक्स पर्यटन/हिंसा वा सूचना प्रविधि अनुकूल यौन शोषण एक किसिमको साइबर अपराध हो। यो तब हुन्छ जब मानिसहरूलाई वेबक्याममा यौन क्रियाकलाप गरी देखाउनको लागि बाध्य पारिन्छ वा छल गरिन्छ। प्रत्यक्ष भिडियो हेर्नको लागि रकम भुक्तानी गर्ने मानिसहरूलाई उक्त भिडियो पठाइन्छ।

यो अपराध अन्य यौन अपराध भन्दा पृथक प्रकृतिको हुन्छ। पीडितहरूलाई एउटा विशेष घरमा लगेर राखिन्छ जसलाई “साइबरसेक्स डेन्स (ओडार)” भनिन्छ। तिनै घरहरूमा वेबक्याम र इन्टरनेट जडान गरिएको हुन्छ। यही स्थानमा पीडितहरूलाई जबरजस्ती यौन क्रियाकलाप गर्न लगाइन्छ।  कहिलेकाहीँ, तिनै तस्करहरले नै पीडितहरूमाथी दुर्व्यवहार गर्छन्। पैसा भुक्तानी गरेर यसलाई प्रत्यक्ष हेर्ने दर्शकहरूले समेत पीडितलाई निर्देशक दिन सक्छन् जसको अवज्ञा गर्ने छुट समेत पीडितहरूलाई हुँदैन।

अक्सर महिला, बालबालिका तथा गरीब व्यक्तिहरू यस्तो तस्करहरूको फन्दामा परेको देखिन्छन्। यसरी बनाइएका भिडियोहरू एक प्रकारको बलात्कार पोर्नोग्राफी वा बाल पोर्नोग्राफी हुन्।

संसारमा कति जना यस्तो अपराधबाट पीडित छन् भन्ने कुराको यकिन तथ्याङ्क कसैसँग पनि छैन। दशौँ लाख यस्ता घटनाका विवरणहरू प्रहरी समक्ष हरेक बर्ष पुग्ने गरेको छ। यो उद्योग अरबौँ डलर मूल्य बराबरको भइसकेको छ र स्मार्टफोन, छिटो इन्टरनेट तथा अनलाइन भुक्तानीका कारण यो द्रुत गतिमा बढेको पाइन्छ।

यो अपराधले सीमा नाघेको हुनाले सम्पूर्ण राष्ट्रहरू, कम्पनीहरू र संस्थाहरूले मिलेर काम गर्नुपर्छ। पीडितहरूलाई उद्धार, हेरचाह र सहयोग चाहिन्छ। तस्करहरूलाई समातेर सजाय दिनुपर्छ। यसका लागि केही सरकार र गैरसरकारी संस्थाहरूले जागरूकता अभियानहरू सञ्चालन गरिरहेका छन् र प्रहरीलाई समेत तालिम दिइरहेका छन्। वर्तमान समयमा डिजिटल दुनियाको ठूलो समस्याको रूपमा रहेको साइबरसेक्स तस्करीलाई नियन्त्रण र निवारण गर्न विश्वव्यापी रूपमा नयाँ कानूनहरू बनाउनु र त्यसलाई कडाइका साथ कार्यान्वयन गराउनु आजको आवश्यकता बनेको छ। pp. 201-203.
सन्दर्भ सामग्रीहरू

बाह्य लिङ्कहरू